ກຳປັ່ນທີ່ຖືກຢຶດຢູ່ມາເລເຊຍ ຈະເດີນທາງໄປອີຣ່ານ
ກຳປັ່ນບັນທຸກຊິ້ນສ່ວນ ທີ່ສົງໄສເປັນເຄື່ອງອາໄຫຼ່ນິວເຄລຍນັ້ນ ເດີນທາງໄປອີຣ່ານ
ຕຳຫຼວດມາເລເຊຍກ່າວວ່າ ກຳປັ່ນທີ່ລຳລຽງຊິ້ນສ່ວນ ທີ່ໜ້າສົງໄສຊຶ່ງອາດສາມາດນຳໃຊ້ໃນການເຮັດຫົວລະ ເບີດນິວເຄລຍໄດ້ນັ້ນແມ່ນມຸ່ງໜ້າໄປຍັງປະເທດອີຣ່ານ ຫົວໜ້າສືບສວນຂອງຕຳຫຼວດມາເລເຊຍ ທ່ານ Tan Sri Ismail Omar ໃຫ້ການຢືນຢັນໃນວັນສຸກມື້ນີ້ວ່າ ຕຳຫຼວດໄດ້ຢຶດກຳປັ່ນລຳນຶ່ງທີ່ເດີນທາງມາແຕ່ຈີນແລະ ລັງໃສ່ເຄື່ອງ 2 ລັງທີ່ບັນຈຸອຸບປະກອນໃຊ້ສຳລັບເຮັດ ລະເບີດທີ່ມີອະນຸພາບຮ້າຍແຮງ ເຈົ້າໜ້າທີ່ມາເລເຊຍກ່າວໃນວັນພະຫັດວານນີ້ວ່າ ຕົນ ຢຶດໄດ້ລັງບັນຈຸສິນຄ້າດັ່ງກ່າວ ໃນວັນທີ 8 ມີນາຜ່ານ ມາຈາກກຳປັ່ນລຳນຶ່ງທີ່ຈອດຢູ່ທ່າກຳປັ່ນ Klang ລຸນ ຫຼັງທີ່ໄດ້ເດີນທາງມາແຕ່ຈີນ ຕຳຫຼວດເວົ້າວ່າ ພວກເຈົ້າໜ້າທີ່ສືບສວນ ກຳລັງພິຈາ ລະນາຊັ່ງຊາເບິ່ງຄວາມອາດສາມາດຂອງອຸບປະກອນ ທີ່ຢຶດໄດ້ ກຳປັ່ນດັ່ງກ່າວໄດ້ຖືກປ່ອຍລຸນຫຼັງທີ່ໄດ້ມີການສອບປາກຄຳພວກລູກເຮືອແລ້ວ